આ વીડિયોમાં આ ફિલ્મમેકરે આ ફિલ્મની જર્ની વિશે જણાવ્યું છે. તેમણે કહ્યું હતું કે, ‘આ ફિલ્મની શરૂઆત કેટલાક મજેદાર કિસ્સાઓથી થઈ હતી. હું હંમેશાથી વિચારતો હતો કે, ગન અને અન્ડરવર્લ્ડ જેવા બધાં કારણોસર સંજુની ડાર્ક લાઇફ રહી હશે. એ પછી તેની પાસેથી તેની લાઇફ સ્ટોરી સાંભળી તો બીજું પાસું જાણવા મળ્યું. ડ્રગ્ઝ અને ગન્સ જેવી બધી બાબતો બધા જાણે છે. જોકે, લોકો એ જાણતા નથી કે, તેના ઘરમાં શું બન્યું હતું. તેમની ફેમિલી કેવી સ્થિતિમાંથી પસાર થઈ રહી હતી. તેના ફાધર, સિસ્ટર્સ અને નજીકના ફ્રેન્ડ્સ શું અનુભવતા હતા. એટલે મને લાગ્યું કે, એ પાસું રજૂ કરવું જોઈએ. આ ફિલ્મને અનેક રીતે બનાવી શકાય. કોઈ એને તેના જીવનમાં બનેલી ભયાનક બાબતોને રજૂ કરી શકે છે કે પછી તમે માનવીય સંબંધોનું પાસું પસંદ કરી શકો છો. આ ઇન્ટરેક્શનના અંતમાં રણબીર હિરાનીને કહે છે કે, ‘તમે જે કોઈ પણ એક્ટર સાથે કામ કરો તો તેની સાથે બબ્બે ફિલ્મ્સ કરો છો, જેમ કે, આમિર ખાનની સાથે ‘થ્રી ઇડિયટ્સ' અને ‘પીકે' જ્યારે સંજય દત્તની સાથે ‘મુન્નાભાઈ' સીરિઝની બે ફિલ્મ્સ. આપણી એક જ ફિલ્મ થઈ છે તો ભૂલતા નહીં. રણબીરે આમ કહેતા હિરાની હસવા લાગ્યા હતા અને પછી તેમણે કહ્યું હતું કે, ‘મને નથી લાગતું કે, હું તમારી સાથે બે ફિલ્મ્સ કરી શકીશ, મને તમારી સાથે ઓછામાં ઓછી વધુ પાંચ ફિલ્મ્સ કરવી ગમશે.